17.10.2017
Жьҭаарамза 17 рзы Аҧсны Аҳәынҭқарра Ахада Рауль Ҳаџьымба инапы аҵаиҩит «Ахьӡ-Аҧша» аорден III аҩаӡара анашьаразы Аусҧҟақәа.
Аусҧҟақәа рыҟны, ҷыдала, иҳәоуп:
«Апедагогикатәи аҭҵаарадырратәи усураҟны илшамҭақәа рзы, зыквалификациа ҳараку акадрқәа разыҟаҵараҟны илагаламҭазы ҳаҭыр змоу Аҧснытәи аҳәынҭқарратә университет апрофессор Қьышьмариа Серапион Роман-иҧа ианашьазааит «Ахьӡ-Аҧша» аорден III аҩаӡара».
«Аҭҵаарадырраҟны иналукааша аихьӡара дуқәа рзы, Аҧсны Аҳәынҭқарраҟны иреиҳаӡоу аҵараиура арҿиараҟны хаҭалатәи илагаламҭа ду азы Хунагов Рашьыд Думали-иҧа ианашьазааит «Ахьӡ-Аҧша» аорден III аҩаӡара».
«Апедагогикатәи аҭҵаарадырратәи усураҟны рылшамҭақәа рзы, Аҧсны Аҳәынҭқарраҟны иреиҳаӡоу аҵараиура арҿиараҟны, зыкавалификациа ҳараку аспециалистцәа разыҟаҵараҟны рлагаламҭазы «Ахьӡ-Аҧша» аорден III аҩаӡара» ранашьазааит:
Гориачко Виачеслав Виачеслав-иҧа – М.В. Ломоносов ихьӡ зху Москватәи аҳәынҭқарратә университет аректор иабжьгаҩ;
Сиомин Николаи Владимир-иҧа – М.В. Ломоносов ихьӡ зху Москватәи аҳәынҭқарратә университет жәларбжьаратәи аимадарақәа рзы апроректор;
Черниаев Алеқсандр Пиотр-иҧа – М.В. Ломоносов ихьӡ зху Москватәи аҳәынҭқарратә университет акафедра аиҳабы».